Padalisan

Padalisan nyaéta bagian tina pada dina gunukan pupuh. Réana padalisan dina sapada hiji pupuh henteu sarua jeung pupuh séjénna sarta unggal padalisan dina sapada hiji pupuh henteu sarua jumlah engangna jeung sora tungtungna. Jumlah engang dina sapadalisan disebut guru wilangan, ari sora tungtung  dina hiji padalisan disebut guru lagu. Leuwih basajanna, padalisan téh jajaran-jajaran dina pada pupuh. Dina guguritan, padalisan téh biasana ditulis sajajar-sajajar. Ari dina wawacan (panjang) mah antara padalisan jeung padalisan téh biasana ukur dihalangan ku koma atawa tanda séjén keur ngirit tempat.Upama dilisankeun, biasana aya randegan antara padalisan téh. Dina basa Indonesia sok disebut larik.

Conto 
Réana padalisan dina sapada pupuh henteu sarua, sabab unggal pada pupuh aya patokanana anu maneuh ngeunaan jumlah padalisan téh. Ieu di handap conto sapada pupuh asmarandana, diwangun ku tujuh padalisan, dipetik tina guguritan Asmarandana Lahir Batin karya R.A. Bratadiwidjaja. 

Éling-éling masing éling

Rumingkang di bumi alam

Darma wawayangan baé

Raga taya pangawasa

Lamun kasasar lampah

Napsu nu matak kaduhung

Badan anu katempuhan

====
Istilah dina sastra Sunda
Sastra